Ցենտրալնի (մարզադաշտ, Կազան)

Ցենտրալնի մարզադաշտ (թաթ.՝ Үзәк стадион), «Ռուբին» ֆուտբոլային ակումբի մարզադաշտ, որը գտնվում է Կազանի Հազարամյակի հրապարակի մոտակայքում։ Մարզադաշտի համալիրում առկա է նաև ծածկած ֆուտբոլային թեթևատլետիկական մարզադահլիճ։ 


== Պատմություն ==
Մարզադաշտի ճարտարապետը Վ. Ե. Պորտյանկինն է։ Մարզադաշտի սկզբնական անվանումը եղել է «Վ. Ի. Ուլյանով –Լենինի անվան կենտրոնական մարզադաշտ»։ Այն շահագործման է հանձնվել 1960 թվականի հունիսի 25-ին, նախատեսված է 30 000 հանդիսականների համար։
Այստեղ առաջին խաղը կայացել է 1960 թվականի օգոստոսի 21-ին, կազանյան «Իսկրա» ֆուտբոլային ակումբը հյուրընկալել էր Կամենսկ-Ուրալսկի «Մետալուրգին»։ Խաղն ավարտվեց 4:1 հաշվով հօգուտ տանտերերի։
1962-1967 թվականներին մարզադաշտը համարվում էր «Ուրիցկու անվան սպորտային ակումբի» (ներկայումս` «ԱկԲարս» հոկեյի ակումբ) արենա։
2001-2005 թվականներին մարզադաշտը մասնակիորեն վերակառուցվեց։ 2005-2007 թվականներին մարզադաշտին կից կառուցվեց ֆուտբոլային թեթևատլետիկական մարզադահլիճ, որը բացվեց 2007 թվականի օգոստոսի 29-ին։
2010 թվականին Կենտրոնական մարզադաշտը ՈՒԵՖԱ-ի կողմից հավաստագրվել  է որպես չորրորդ կարգի մարզադաշտ։   
Բացի այդ 2013 թվականի ամառային ունիվերսադային նախապատրաստվելու շրջանակներում իրականացվում է Կենտրոնական մարզադաշտի և ֆուտբոլային թեթևատլետիկական մարզադահլիճի վերակառուցում, որով նախատեսվում է ընդլայնել ավտոկայանատեղին, փոխել տանիքը, վազքուղիները, ջրահեռացման համակարգը,  թռիչքահարթակները , մուրճի, սկավառակի և գնդի նետման հատվածները, նորոգել տրիբունաների տակ գտնվող տարածքները և դրանք հագեցնել նոր հաղորդակցության միջոցներով։ Արևելյան տրիբունայի վերակառուցման արդյունքում մարզադաշտի տարողունակությունը կհասնի 25400 տեղի։
2013 թվականի սեպտեմբերի 6-ին մարզադաշտում կայացավ Աշխարհի 20-րդ առաջնության ընտրական փուլի մրցախաղ   Ռուսաստան-Լյուքսեմբուրգ (4:1)։


== Համալիրի  օգտագործում ==
Կենտրոնական մարզադաշտը օգտագործվում է  Ռուսաստանի առաջնության, Չեմպիոնների լիգայի, Եվրոպայի լիգայի ֆուտբոլային մրցաշարերի, ինչպես նաև տարբեր կարգի թեթևատլետիկական մրցումների անցկացման նպատակով։    
Կենտրոնական մարզադաշտում է անցկացվել 2013 թվականի Ամառային ունիվերսիադայի թեթևատլետիկական մրցաշարը։ 
Մարզադաշտում և մարզադահլիճում կազմակերպվում են «ԱկԲուրե» ԿՊՍԴ-ի ուսումնամարզական պարապմունքները, № 1 ԿՊՍԴ-ի թեթև ատլետիկայի և «Ռուբին» ԿՊՍԴ-ի սպորտային մարմնամարզության գծով մրցաշարերը։


== Համալիրի հիմնական բնութագիր ==
Կենտրոնական մարզադաշտ 

Դաշտի չափերը` 110×73 մ, գծանշումները` 105×68 մ
Դաշտի լուսավորությունը`  1385 լյուքս
Խոտածածկը` Motomatic (Շվեյցարիա)
Տրիբունաների քանակը` 4
Ամբողջությամբ հագեցած է պլաստիկ նստատեղերով
VIP-օթյակը` 133 տեղ
Տեսացուցատախտակը` գունավոր
Վազքուղիները` 8 շրջանաձև վազքուղիներ, յուրաքանչյուրը   400 մ և 2 ուղիղ վազքուղի
ՑատկահարթակներԿենտրոնայան մարզադաշտի ֆուտբոլային թեթևատլետիկական մարզադահլիճ  

Մարզադահլիճի չափերը` 178×91,24 մ
Բարձրությունը` 24 մ
Դաշտի չափերը` 105×68 մ
Ֆուտբոլային դաշտի լուսավորությունը` 500 լյուքս
Դաշտի ծածկույթը` արհեստական Prestige XМ (Evolution) (Ֆրանսիա)
Տրիբունաների տարողությունը` 1100 մարդ
Վազքուղիներ` 5 չորսհայուրմետրանոց և  7 հայուրմետրանոց  վազքուղի
Ցատկահարթակներ և գնդի հրման հատված, արգելավազքի փոսեր
Սպորտային դահլիճներ` մարմնամարզական և խաղային


== Մարզադաշտի ներքին շինություններ ==
Արևմտյան տրիբունայի առաջին հարկում տեղակայված են սպորտսմենների հանդերձարանները, վարչական տարածքները, բժշկական սպասարկման և դոպինգ հսկողության  սենյակներ, ֆուտբոլային դաշտի խոտային ծածկույթի վերականգնման ջերմոց-արտադրամասը և տեխնիկայի սպասարկման կայանները։  
Մարզադաշտի արևելյան մասի տրիբունաների տակի տարածքների դեպի Հազարամյակի հրապարակ և Կազանյան կրեմլ  ուղղված ճակատային մասում տեղակայված են առևտրական օբյեկտները և տոմսարկղերը, երկրորդ հարկը զբաղեցնում է ապակեպատ պատկերասրահը։
Երկրորդ հարկում տեղակայված է 30×21 մ չափերով  երկու մարզումային դահլիճ , մանկական մարմնամարզության դահլիճը, աէրոբիկայի դահլիճը և բուֆետը։ Վերին մակարդակի տարածքները զբաղեցնում են սրճարանը, բարը, խաղատունը և VIP գոտին։
2013 թվականին մարզադաշտում բացվեց առաջին «Ռուբինա» ակումբային խանութը։


== Ծանոթագրություններ ==


== Արտաքին հղումներ ==
Страница на сайте Универсиады в Казани 2013 год
Информация о Стадионе Центральный (Казань) на Sportbox.ru